Museum Tsunami Aceh

Museum Tsunami Aceh adolah sabuah museum nan talatak di Kota Banda Aceh, nan marupoan pangingek simbolis ateh kajadian gampo bumi dan tsunami Samudra Hindia 2004, sarato sabagai pusek pandidiakan jo tampek panampuangan daruraik bancano alam kok di maso datang ado tsunami nan malando daerah ko lai.

 Desain 
Museum Tsunami Aceh dirancang dek arsitek Indonesia, Ridwan Kamil. Museum iko babantuak struktur salaweh 2.500 m2 jo batingkek ampek, dindiangnyo malangkuang panjang tatutup relief geometris. Untuak masuak ka ruang dalam, pangunjuang ka malalui koridor sampik dan kalam di antaro duo dindiang aia nan tinggi, sabagai pangandaian kabisiangan jo raso panik kutiko kadatangan tsunami tu. Dindiang museum dihias jo gambar urang manari Saman, sabagai simbol kakuatan, disiplin, dan kayakinan agamo nan dimiliki dek urang Aceh. Dari ateh, atok bangunan manyarupai galombang pasang. Model lantai dasa maniru bantuak rumah panggung tradisional Aceh, nan sasuai untuak maadoki tsunami.

Bangunan iko batujuan untuak mangana para korban maningga, nan namo-namonyo tatulis di dindiang salah satu ruang dalam museum, sarato para anggota masarakaik satampek nan salamaik.

Salain untuak tujuan paringatan, museum ko marupoan juo tampek balinduang dari paristiwa nan sarupo tu di maso datang, tamasuak baagiah "bukik manyalamaikan diri" untuak pangunjuang nan ka lari kok ado galombang tsunami.

 Koleksi 
Koleksi di museum ko maliputi simulasi elektronik gampo bumi dan tsunami Samudra Hindia 2004, sarato poto korban jo kisah nan disampaian dek korban nan salamaik.

 Rujuakan 

Kategori: Banda Aceh
Kategori: Museum di Indonesia
Kategori: Gampo bumi dan tsunami Samudra Hindia 2004